Un tânăr în vârstă de 24 ani a decedat după ce, în noaptea de joi spre vineri, s-a răsturnat cu maşina pe DJ 155I, în localitatea Petricani, a informat Inspectoratul de Poliţie Judeţean (IPJ) Neamţ, potrivit Agerpres.
"În timp ce un tânăr în vârstă de 24 ani, din Târgu-Neamţ, conducea un vehicul din direcţia Urecheni spre Târgu-Neamţ, ar fi pierdut controlul asupra direcţiei de deplasare, lovind un cap de podeţ şi un autoturism ce se afla parcat în afara părţii carosabile, ulterior răsturnându-se.
Din nefericire, în urma evenimentului rutier a rezultat decesul conducătorului auto", a declarat purtătorul de cuvânt al IPJ Neamţ, inspectorul Ramona Ciofu.
Poliţiştii continuă cercetările sub aspectul comiterii infracţiunii de ucidere din culpă.